**PROCEDURA DE ORGANIZARE ŞI DESFĂŞURARE A CONCURSULUI**

**Obiectiv**: De a încuraja reprezentanţii mass-media să documenteze, să elaboreze şi să publice/ difuzeze materiale de impact despre situația persoanelor cu dizabilități și, astfel, să aducă în atenția publicului istoriile lor.

**Perioada de desfășurare**: **7 mai 2018 – 2 decembrie 2018**

**Concursul se adresează reprezentanţilor mass-media din raioanele** **Căuşeni, Ştefan Vodă, UTA Găgăuzia, Slobozia şi Tiraspol**.

**I. CONDIŢII DE PARTICIPARE**

1. Pentru înscrierea în concurs, candidaţii – jurnalişti din presa scrisă și on-line, Radio sau TV - trebuie să transmită materiale care abordează tema dizabilității și se raportează la persoanele cu dizabilități ca fiind membri valoroși ai societății.

2. Concursul e pentru următoarele categorii de presă: presa scrisă și online, radio şi televiziune.

3. Participanții pot fi jurnaliști angajaţi la o instituţie media, colaboratori sau liber profesionişti. Sunt acceptate şi înscrieri colective, ale unor echipe de jurnalişti (de exemplu reporter şi fotoreporter), însă echipa nu trebuie să fie formată din mai mult de trei persoane, iar numele și contribuția lor trebuie să fie menționate în dosarul de participare.

4. Toate materialele prezentate la concurs trebuie să fi fost publicate în presa scrisă, online sau difuzate la radio sau la televiziune.

5. Participanţii trebuie să facă dovada publicării/difuzării materialului respectiv.

6. Fiecare concurent poate participa la concurs cu minimum trei materiale proprii.

7. Materialele depuse nu vor fi returnate, iar Keystone Moldova își rezervă dreptul de a republica materialele, cu mențiunea autorului.

8. Materialele pot fi înscrise în concurs numai cu acceptul deţinătorului de drepturi de autor asupra materialelor.

9. Prin înscrierea la concurs, participanţii confirmă că au citit şi au înţeles procedura de organizare şi desfăşurare a concursului.

10. În cazul dosarelor expediate prin poştă, obligaţia de a verifica primirea şi înregistrarea dosarelor aparţine persoanei care doreşte să se înscrie în concurs.

11. Juriul îşi rezervă dreptul de a exclude din concurs orice articol care nu îndeplineşte cerinţele de participare. Decizia juriului este finală.

12. Participanţii trebuie să aibă vârsta de minim 18 ani.

**II. CRITERII DE EVALUARE**

Dosarele vor fi examinate de către un juriu independent, format din experți în domeniu și reprezentanții Keystone Moldova. Membrii juriului vor aprecia materialele în baza următoarelor criterii:

1. Relevanța materialului pentru tema propusă;
2. Acurateţea informaţiei;
3. Originalitatea perspectivei din care e tratat subiectul;
4. Prezentarea protagoniștilor dintr-o perspectivă valorizantă.

Evaluarea dosarelor se va efectua în baza grilei de evaluare prezentate în Tabelul 1.

Tabelul 1. Grila de evaluare a materialelor prezentate la concurs

|  |  |  |  |
| --- | --- | --- | --- |
| **Nr.** | **Criteriu** | **Punctaj maxim posibil** | **Punctaj acordat** |
| 1. | Relevanța materialului pentru tema propusă | 30 |  |
| 2. | Acurateţea informaţiei | 25 |  |
| 3. | Originalitatea perspectivei din care e tratat subiectul | 20 |  |
| 4. | Prezentarea protagoniștilor dintr-o perspectivă valorizantă | 25 |  |
|  | **TOTAL** | **100** |  |

**III. PREMII**

Se vor acorda **8 premii**, după cum urmează:

**Premiul mare** – 900 Euro (inclusiv taxe)

**Premiul I** – 700 Euro (inclusiv taxe)

**Premiul II** (3 premii) – câte 500 Euro (inclusiv taxe)
**Premiul III** (3 premii) – câte 300 Euro (inclusiv taxe)

**IV. DECLARAŢIE DE CONFIDENŢIALITATE**

Datele personale vor fi înregistrate şi procesate în măsura în care sunt necesare pentru acţiunile ulterioare legate de participarea la acest concurs.

Datele sunt tratate în conformitate cu Legea Nr. 133 din 08.07.2011 privind protecţia datelor cu caracter personal.

Informațiile sunt înregistrate şi stocate atît timp, cît sunt necesare acţiuni suplimentare legate de participarea la concurs.

**V. CONDIȚII DE APLICARE:**

Dosarul va cuprinde minimum trei materiale proprii, publicate sau difuzate în perioada **7 mai – 2 decembrie 2018**. Acestea vor fi prezentate în formatul corespunzător categoriei media de activitate: a) text MS Word și PDF pentru ziare și reviste, b) text MS Word și link pentru presa on-line, c) text MS Word și CD/DVD pentru radio și TV.

Termenul limită pentru trimiterea materialelor este **3 decembrie 2018.**

Dosarele pot fi expediate prin poşta la adresa: str. Sf. Gheorghe, 20, Chișinău, MD-2001 sau la adresa de email khsima@keystonehumanservices.org